उन्होंने बसपा की मुखिया मायावती पर कहा कि तीन बार भाजपा के सहयोग से बसपा अध्यक्ष मुख्यमंत्री बनीं तो साम्प्रदायिक नहीं थी और जब लालजी टण्डन के हाथ की राखी की डोर कमजोर पड़ गई तो भाजपा से बुरी पार्टी बसपा के लिए नहीं रह गई। बसपा ने तो भ्रष्ट्राचार की पार्टी बना ली हैं। इसके 21 मंत्री सरकार को ऐसे दूहते रहे जैसे गाय के थन से दूध निकाला जाता है। सांसद तथा फिल्म अभिनेत्री जयाप्रदा ने कहा कि हमने महराष्ट्र, गुजरात, मध्य प्रदेश तथा पंजाब का दौरा किया लेकिन विकास के मामले में जितना पूर्वांचल पीछे है उतना प्रदेश का कोई हिस्सा नहीं हैं। पूर्वाचल के लोगों के जीवन में खुशहाली आये और चेहरों पर रौनक दिखाई दे यही हमारे नेता अमर सिंह की चिंता हैं।